Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 47/14/8802	Košice I, 15.5.2014
EEČ : 2-63-179-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Košice I
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach dňa 14.01.2014 v čase okolo 12.30 hod. v OC Aupark, na Nám. osloboditeľov č. 1, v priestoroch predajne C&A si vzal do skúšobnej kabínky 2 ks pánskych tričiek, kde z jedného z nich odtrhol elektronický snímač a vložil si ho v kabínke do ruksaka a následne prešiel cez pokladničnú zónu bez zaplatenia, čím takto pre C&A Mode s.r.o., XXXXX, XXXXX spôsobil škodu vo výške 17,-€, pričom takéhoto konania sa dopustil aj napriek tomu, že za taký čin už bol postihnutý blokovou pokutou na mieste hliadkou OO PZ XXXXX - XXXXX zo dňa 13.08.2013 č. 18011347 za priestupok proti majetku  podľa  §  50  ods.  1  zákona  č.  372/90 Zb.  o  priestupkoch,  ktoré nadobudlo právoplatného dňa 13.08.2013

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Policajný orgán Obvodného oddelenia PZ XXXXX - XXXXX uznesením zo dňa 14.01.2014 sp. zn. ORP-198/SM-KE-2014 začal trestné stíhanie a súčasne vzniesol obvinenie XXXXX za prečin krádeže  podľa § 212 ods. 2 písm. f/ Tr. zákona, ktorého sa dopustil tak, ako je to uvedené vo výrokovej časti tohto uznesenia.

	Obvinený v prípravnom konaní vyhlásil, že skutok spáchal a súhlasil, aby trestné stíhanie bolo voči nemu v prípravnom konaní podmienečne zastavené, pričom v priebehu skráteného vyšetrovania bolo zistené, že svojím konaním nespôsobil poškodenej strane žiadnu škodu.

	V priebehu skráteného vyšetrovania boli vypočutí zástupca poškodeného XXXXX, svedok XXXXX, ktorých výpovede spolu s  ďalšími zabezpečenými listinnými dôkazmi preukazujú trestnú činnosť obvineného.

	V  zmysle  ustanovenia  §  216 ods. 1 písm. a, b, c / Tr. poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu  podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Skúšobná doba sa začína právoplatnosťou uznesenia o podmienečnom zastavení trestného stíhania ( § 216 ods. 2 Tr. poriadku ).

	Ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje ( § 217 ods. 1 Tr. poriadku ).

	Obvinený XXXXX svojim konaním spôsobil odcudzením tovaru škodu pre C&A Mode s.r.o., XXXXX vo výške 17,-€, pričom tovar následne vrátil v pôvodnom stave bez poškodenia, čo potvrdil aj zástupca poškodenej strany, ktorý si neuplatnil náhradu spôsobenej škody. Obvinený bol 1 krát priestupkovo riešený, za priestupok proti majetku a doteraz nebol súdne trestaný.

	S poukazom na osobu obvineného, priznanie sa k trestnému činu boli splnené všetky podmienky na podmienečné zastavenie trestného stíhania v zmysle citovaného ustanovenia. Podľa § 216 ods. 2 Tr. poriadku bola obvinenému stanovená skúšobná doba v trvaní 12 mesiacov.

Poučenie:
Proti tomuto uzneseniu je prípustná  sťažnosť, ktorú  možno podať do troch dní od jeho oznámenia na Okresnú prokuratúru                           XXXXX I. Sťažnosť má odkladný účinok.

Mgr. Jozef Stanko
prokurátor